Document ID: 31983R1480

31983R1480
L 151/27
SLUŽBENI LIST EUROPSKE UNIJE
07.06.1983.
UREDBA KOMISIJE (EEZ) br. 1480/83
od 7. lipnja 1983.
o razvrstavanju robe u tarifni podbroj 97.03 B Zajedničke carinske tarife
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1), kako je zadnje izmijenjena Aktom o pristupanju Grčke, a posebno njezin članak 3.,
budući da je zbog osiguranja jedinstvene primjene nomenklature Zajedničke carinske tarife potrebno utvrditi odredbe za tarifno razvrstavanje sljedeće robe:
1.
komplet za djecu, koji se sastoji od lančića izrađenog od obične kovine s privjeskom sličnim kameji izrađenim od obične kovine i plastike, dvije naušnice, broša i prstena od obične kovine i plastike, pakiranih u isto pakovanje;
2.
komplet za djecu, koji se sastoji od lančića izrađenog od obične kovine, privjeska u obliku sata, dvije naušnice, dvije narukvice i dva prstena od plastike, pakiranih u isto pakiranje;
budući da Zajednička carinska tarifa, priložena Uredbi Vijeća (EEZ) br. 950/68 (2), kako je zadnje izmijenjena Uredbom (EEZ) br. 604/83 (3), pod tarifnim brojem 71.16 navodi imitacije draguljarskih predmeta, a pod tarifnim brojem 97.03, između ostalog, ostale igračke; budući da gore navedene tarifne brojeve treba uzeti u obzir prilikom razvrstavanja dotičnih proizvoda;
budući da se kompleti ne mogu smatrati „imitacijama draguljarskih predmeta” iz tarifnog broja 71.16; budući da je na temelju njihovog korištenja i niskog standarda proizvodnje razvidno da posjeduju značajku igračaka iz tarifnog broja 97.03;
budući da, slijedom toga, ovu robu treba razvrstati pod tarifni broj 97.03 Zajedničke carinske tarife; budući da u okviru tog tarifnog broja treba izabrati tarifni podbroj B;
budući da su mjere predviđene u ovoj Uredbi u skladu s mišljenjem Odbora za nomenklaturu Zajedničke carinske tarife,
DONIJELA JE OVU UREDBU:
Članak 1.
Kompleti za djecu koji se sastoje od:
1.
lančića izrađenog od obične kovine s privjeskom sličnim kameji izrađenim od obične kovine i plastike, dvije naušnice, broša i prstena od obične kovine i plastike, pakiranih u isto pakiranje;
2.
lančića izrađenog od obične kovine, privjeska u obliku sata, dvije naušnice, dvije narukvice i dva prstena od plastike, pakiranih u isto pakiranje,
moraju se razvrstati u Zajedničku carinsku tarifu pod tarifni podbroj:
97.03
Ostale igračke; modeli vrste koja se koristi za rekreaciju:
B.
Ostalo
Članak 2.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. lipnja 1983.

Labels: 3
1